DE HEER A.W. ENGELBRECHT: Sefior Presidente! Nos a drenta den segunda tanda 
di e tratamento di e fianza aki y ta na su luga pa trece cierto puntonan padi 
lanti relaciona cu e contestanan y e consejo juridico cu nos a hafìa. Nos ta 
di opinion cu esaki no ta cuadra cu e leynan existente. 

Ban cuminza cu pone banda di otro e fianza cu Gobierno a hafia for di B. Lass 
un fianza di 1.2 millon florin y e fianza grandi cu Gobierno ta bay haci via 
di Banco Arubano di Desaroyo. E fianza chikito di E.I.B. ta duna un ventaja 
tremendo pa Gobierno pasobra Gobierno ta haûa 17 afia pa paga e placa aki back 
y tambe Gobierno tin un grace-period di 8 afa. Na tur Gobierno ta paga e 1.2 
millon aki back den 25 afia pagando un interes abao di 33. 

Den prome tanda mi a tende mi colega sefior Nisbet cu ta miembro di Staten 
bisa cu E.I.B. tambe a bay Corsow na unda nan a conversa y habri e posibilidad 
pa K.A.E. y CODELA fia placa. K.A.E. ta e compania cu ta produci awa y elec- 
tricidad y CODELA ta e compania cu ta distribui awa pa pueblo na Corsow. E 
dos companianan aki cu por worde compara cu nos compania W.E.B., ta bay hafa 
e posibilidad pa haci un fianza pa reparacion, mantencion y compra di maquina- 
nan nobo pa e compania di corriente y awa na Corsow. Aki na Aruba nos Gobierno 
no a haci e molester pa haûa e fianza di E.I.B. pero a bay haci un fianza 
via Banco Arubano di Desaroyo pa hafia US$ 11.000.000,00 cu mester worde paga 
den 5 afia di tempo na un interes abnormaal di 13%. Esaki lo costa pueblo un 
cantidad di 2 a 3 millon dollar pa afia. 

Nos situacion financiero ta malisimo. Nos ta keda para ariba e pregunta pakiko 
Gobierno di Aruba no a haci mas esfuerzo pa hafia e fianza aki via di E.I.B. 
y a bay hinca nos pueblo den un debe grandisimo di US$ 11.000.000,00 plus 
e interes cu ta yega na un total di US$ 14.5 millon den 5 afia y e posibilidad 
di un grace-period di 2 afia. Lo mi kier a hafia un contesta categorico di dipu- 
tado Frank Croes pakiko nos no a busca manera di haûa e fianza aki di E.I.B. 
Den contestacion di diputado Frank Croes el a bisa categoricamente cu e placa 
grandi aki cu ta worde fia for di U.I.T. no por a worde hafa for di e risk 
capital funds di E.I.B. pero lo por a haf'e di resources funds. Awor si bo 
por a hafi'e for di eynan, pakiko no a haci un esfuerzo pa hafia e fianza di 
unresources funds. 

Nos ta comprende pakiko Gobierno a haci e fianza aki via Banco Arubano di 
Desaroyo, manera diputado Frank Croes mes a bisa relaciona cu placa fia den 
exterior: “Hulanda no ta duna garantia of si e duna garantia e ta kit'e for 
di ayudo di desarollo". Esey kier meen cu e 1.2 millon di E.I.B., Gobierno 
hulandes ta bay kit'e for di e fondo di desarollo. Si mester bay via Hulanda 
pa e fianza di US$ 11.000.000,00 e ora ey Aruba lo a hafia US$ 11.000.000,00 
menos for di fondo di desarollo. Ta p'esey nos ta trece padilanti cu Gobierno 
a busca un triki pa bay via un rechtspersoon cu Gobierno a lanta, un yiu di 
Gobierno unda Gobierno ta e unico aandeelhouder; el a hinca placa den e compa- 
nia aki y via di e compania aki Gobierno ta bay haci fianza abominable den 
exterior causando cu e pueblo di Aruba ta bay paga sumanan grandisimo na debe- 
nan den exterior. Nos ta bisa cu Gobierno ta usando un stroman pa yega na 
su fin. E stroman den e caso aki ta e Banco Arubano di Desaroyo. 

Pa loke ta trata e consejo juridico cu nos a hafia di e jefe di Asuntonan Juri- 
dico nos mester trece padilanti cue carta aki no ta satisface nos completa- 
mente. Nos ta di opinion cu e consejero juridico aki a mira cierto cos over 
di su cabez y no a tene cuenta cu esakinan. Den prome tanda mi a mustra cu 
e articulo di E.‚R.N.A. no por worde mira los di articulo 29 di Statuut ni 
articulo 132 Staatsregeling. Mi a hala atencion di Sefior Presidente como Ge- 
zaghebber, representante di corona, pasobra sefor Gezaghebber lo por hafa 
su mes den problema cu corona si nos consejo legislativo bay di acuerdo cu 
e fianza aki. 

Sefior Presidente! Mi a cita articulo 29 di Statuut y lo mi kier haci'e un 
biaha mas. Articulo 29 lid 1 ta bisa: "Het aangaan of garanderen van een geld- 
lening buiten het Koninkrijk ten name of ten laste van een der landen geschiedt 
in overeenstemming met de Regering van het Koninkrijk". Awor den e contesta- 
cion di e consejero juridico, na prome instancia el a bisa cue no ta un fian- 
za, nos a bin ariba dj'e y bisa cu berdad e no ta un fianza pero cu e ta un 

garantia loke si el a mira over di su cabez. E no a mira cu e ta un garantia 
cu nos Eilandgebied ta bay duna. Tambe nos a trece padilanti cu e no ta un 
fianza cu Gobierno Isular ta haci den su nomber pero cu e ta un fianza cu 
ta ten laste di Gobierno Insular. Den e carta cu Gobierno a manda nos, nos 
por lesa riba pagina 3 cu: "Voor wat betreft de twee specifieke gevallen van 
geldleningen ten name dan wel ten behoeve van de Banco Arubano di Desaroyo 
zijn opgemerkt" y mas ta sigui. Den e parti cu Gobierno ta bisa: "ten name 

van de Banco Arubano di Desaroyo", esey lo mester ta "ten laste" di Eilandge- 
bied. Unda ta bisa "ten behoeve" di Banco Arubano di Desaroyo ey mester bin 
“ten name" di Eilandgebied. Esaki ta e parti di e carta cu Gobierno a manda 
pa nos ye “letter of intent" cu nos a hafia y cu a worde manda pa sefior Presi- 
dente di Banco Arubano di Desaroyo. E “letter of intent" cu a worde manda 
di U.I.T. ta bisa na cuminzamento: "The loan to be granted for this purpose 
will be governed by the following main terms and conditions". E ta mustra 
cu bao di e condicionnan aki e fianza lo worde haci na e Banco Arubano di 
Desaroyo, “subject to alterations, amendments and final approval bay the 
lending group and to satisfactory documentation until final agreement". Bao 
di e condicionnan nan ta trece padilanti "security for the loan” Gobierno 
tambe ta haci uso di esaki na pagina 7 bao di garanties pasobra Gobierno ta 
cita mas of menos loke ta para den e "letter of intent", "Security for the 
loan". “The security will be: 1. a senior debt in evidence by promisory notes 
of the borrower as instrument; b). unconditional and irrevocable Island 
Government of Aruba guarantee". "rsland Government of Aruba guarantee" y no 
Banco Arubano di Desaroyo ni tampoco un garantia di Eilandgebied pa Banco 
Arubano di Desaroyo. E ta un garantia di Gobierno di Aruba pa e Banco di U.I.T., 
“for payment of interest and repayment of borrowed capital". c). "Island 
Government of Aruba budget priority payment obligation for payment". Nan ta 
pone otro condicion mas fuerte. Nan ta bisa Gobierno di Aruba pa pone den 
begroting. Nan kier mira den presupuesto cu Gobierno ta bay paga e placa aki 
y tambe e interes. P'esey mi ta comprende con nos por a hafia un consejo juri- 
dico awe mainta cu no ta cuadra cue "letter of intent" aki unda ta poni bon 
cla cu ta un garantia di Eilandgebied a worde pidi pa e banco na Zurich y 
no manera e ta worde bisa den e carta aki, un garantia pa e Banco Arubano 
di Desaroyo. 

Laga nos no haci manera makako di e parlamentarionan, hende grandinan cu tambe 
por lesa. Aki ta parce cu ta tuma nos parlamentarionan haci makako. Por ta 
sefior Presidente ta sigui ciegamente e consejo juridico. Mi ta kere cu e ga- 
rantia aki, e fianza aki, ta un test case pa Sefior Presidente como Gezaghebber 
di Aruba. Na cierto momento mi ta kere si Sefor Presidente tende argumenta- 
cionnan cu ta worde trece padilanti door di parlamentarionan, e sabiduria 
cu nos conoce den e Gezaghebber aki ta na su luga si Gezaghebber busca consejo 
otro caminda fuera di unda e consejonan juridico ta biniendo awor aki. Mi 
ta trece esaki padilanti pasobra ora bo lesa tur e toelichting den Van Hels- 
dingen, e ta mustra bon cla ta pakiko fianzanan den exterior mester bay segun 
Rijkswet. Nan ta bisa cu no ta para e plaatsing di e fianza pero di unda bo 
ta bay haa e fianza pasobra awe Gobierno ta bay Zurich pa haûa un fianza 
via di e Banco Arubano di Desaroyo pasando Rijkswet. Otro biaha, Gobierno 
ta contento cu portanan internacional a habri pa e por haci fianza, Gobierno 
ta haci fianza via di Banco Arubano di Desaroyo na Cuba pasando asina un biaha 
mas e Rijkswet. Ta asina e ta sosode. Bo ta habri caminda cu bo por fia placa 
unda cu ta. 

Sefior Presidente! Cuidao cu e weganan aki. Sefior Presidente ta responsable 
y tene cuenta debido cu loke ta worde treci padilanti. 

Mi ta di acuerdo cu e banco por fia placa di su designated funds pa asunto- 
nan cu ta yuda nos isla cu su desarollo economico-financiero. Ora diputado 
Efraim de Kort na su manera di semper ta purba ridiculiza sefior Engelbrecht, 
parlamentario pa partido AVP, e mester trece e puntonan padilanti cue 
kier ridiculizami cun'e. E ta bisa cu mi ta parce bruha ora mi ta trece cierto 
asuntonan cu ta toca Banco Arubano di Desaroyo padilanti. No ta manera dipu- 
tado De Kort ta trece designated funds padilanti di e banco y e articulonan 

cu el a cita. El a trece padilanti cu e designated funds ta para den articulo 
10 di Banco Arubano di Desaroyo. No bin purba di haci wega cu un cierto arro- 
gancia pa kere cu bo ta tuma un parlamentario haci mucha. Den articulo 2 lid 
l ta scirbi: “Bijzondere en bestemde fondsen welke aan de bank in beheer wWor- 
den gegeven". Esey no a e articulo cu diputado Efraim de Kort mester contesta 
mi ariba. E lo mester a cita articulo 10 relaciona cu bestemde fondsen unda 
ta scirbi: “De bank kan de storting acepteren van bestemde fondsen van iedere 
overheidsinstantie, agentschap, stichting of andere rechtspersoon, welke stor- 
tingen worden geregeld door specifieke management overeenkomsten op het moment 
dat dergelijke bestemde fondsen bestemd worden om geheel of gedeeltelijk te 
worden gebruikt voor specifieke economische infrastructurele ontwikkelings 
projecten op het eiland Aruba of voor commerciele infrastructurele projecten 
waarbij de voorwaarden van storting en beheer van iedere storting afzonderlijk 
zullen worde vastgelegd in een overeenkomst tussen de storters van de fondsen 
en de bank". 

Aki en berdad ta para cu bo por haci uso di e designated funds manera cu bo 
kier pero no segun e "letter of intent". E "letter of intent" ta bisa bon 
cla cu bo mester e garantia di Eilandgebied. Esey ta e conditio sine gua non 
eu nan a pone pa e banco hafa e fianza. No bin haci manera cu ta trata di 
un garantia di Eilandgebied pa e banco. Nol E garantia ta di Eilandgebied 
pa e banco na Zurich. E “letter of intent” pa su mes ta papia bon cla. 

Sefior Presidente! Diputado Frank Croes a trece padilanti cu e fianza cu nos 
ta haa via banco ta mustra confianza cu e banco di Zie rchr, UetePe, bin d 
acu territorio insular. E no a bisa cu esaki ta mustra e confianza cu e banco 
na Zurich den Banco Arubano di Desaroyo. El a bisa bon cla cu ta e confianza 
cu e banco na Zurich tin pa cu e Gobierno Insular. Despues el a bisa cu ta 
un verguenza si bo no hafia un fianza. Ta un verguenza pasobra nan no tin con- 
fianza den bo. 

Laga nos haci nos mes e pregunta si no ta un verguenza berdad cu nos Gobierno 
Insular no por hafia un fianza di ningun banco local na Aruba. Esey ta e ver- 
guenza! Nos mes banconan no ta duna nos e fianza pasobra nos mes banconan 
no tin confianza den Gobierno Insular. Esey diputado Frank Croes mester bisa: 
“Ta un verguenza cu nos banconan no ta duna nos e fianza aki". No bin bisa 
cu si bo no hafia un fianza den exterior esey ta un verguenza. No! Ta un ver- 
guenza cu nos no a haa e fianza for di nos mes banconan local. 

Den tur seriedad nos ta trece nos puntonan padilanti y den un sistema cu nos 
pa tanto tempo cu nos tin den e Parlamento aki ta hafa un sistema irrespon- 
sable, nos ta hafa e contestacionnan. Ora bo ta papia cu e situacion econo- 
mico-financiero di bo isla ta malisimo, mi ta kere cu den tur seriedad bo 
mester trata e asuntonan aki. No bin den Raad pasobra bo tin partidonan den 
oposicion cu ta bin cu nan asuntonan bon prepara, den e caso aki e fianza 
aki y purba na un manera of otro cherche, haci bofon y ridiculiza e punto- 
nan cu ta worde treci padilanti. 

Pa finaliza mi kier a trece den tur seriedad un biaha mas padilanti cu mi 
ta kere cu ta na su luga pa Sefior Presidente como Gezaghebber tene bon cuenta 
cu e fianza aki. Segun nos e fianza aki, manera e ta bay, ta bay fuera di 
e leynan y e reglanan existente. P'esey nos como parlamentarionan cu ta ba- 
yendo den un direccion di un Gobierno autonomo na afia 1986 mester trece nos 
puntonan padilanti pa defende e sistemanan legal cu ta existi riba nos isla. 
Te aki Sefior Presidente. 


DE VOORZITTER: Danki sefior Engelbrecht. 


DE HEER E‚J. VOS: Sefior Presidente! Pa cuminza mi kier a gradici representante- 
nan di Bestuurscollege cu a duna nos contesta riba nos preguntanan. Nos no 
ta satisfecho cu tur contesta y ta p'esey nos lo bin cu mas pregunta y mas 
illustracion riba nos ponencianan cu nos tabata tin den primera vuelta. Nos 
kier a cuminza na mustra cu e hecho cu awor aki tin un gasturbine na W.E.B. 
naturalmente ta di applaudi; loke cu mester a tuma luga basta tempo caba. 
Manera sefior Kelly a trece padilanti cu tabata tin uno di menos Prijs cu a 
worde ofreci y a pesar cu expertonan a bisa cu tabata bon pa Aruba toch Go- 
bierno no a acepta esaki. Awor nos ta puntra. Ora bo ta haci bo trabao, bo 
ta haci bo deber, ta cumpli bo ta cumpli cu e tarea cu pueblo a pone den bo 
man. Ta ora cu bo falta den bo tarea bo mester pidi pueblo despensa. Pues, 
ora cu bo cumpli cu bo tarea bo no por yama pueblo pabien. Ta ora cu bo falta 
cu bo tarea bo ta bisa pueblo: "Despensami cu mi a falta cu bo y por fin, des- 
pues di afianan di sufrimento awe mi a pone fin na e sufrimento aki aunke cu 
el a costa boso mes cuater biaha mas hopi placa". Esey lo tabata e manera 
mas adecuado pa e diputado di W.E.B. cuminza su discurso. Nos no kier bay 
den cifras riba e asunto aki den segunda vuelta pa motibo di e limitacion 
di tempo y pasobra nos kier a trece argumentacionnan contra di e recomenda- 
cionnan juridico cu nos tin ariba mesa. Si nos kier a mustra cu e puntonan 
cu nos a menciona pa cual nos ta contra di e fianza aki na prome luga ta, 
cu nos ta considera cu ora bo falta US$ 3.000.000,00 so pa bo paga bo debenan 
cu bo tin, bo no tin nodo di fia US$ 11.000.000,00. Na di dos luga nos kier 
puntra pakiko nos mester paga e placa aki awe? Pakiko? Pasobra cu Gobierno 
a neglisha su responsabilidad cu e tin pa cue impresa di awa. Gobierno a 
laga e impresa di awa deteriora mes cos cu Gobierno a laga Aruba Caribbean 
Hotel deteriora y cu awe tin dos cien y pico hende, tata di famia riba caya. 
Mescos cu esey Gobierno a laga W.E.B. deteriora. Pues, Gobierno a falta cu 
su responsabilidad. Tambe nos ta contra pa motibo cu aki nos ta weita un feno- 
meno nobo ta worde crea. Nos ta bin ariba esaki ora cu nos bin cu nos argumen- 
tacionnan contra e recomendacionnan juridico. 

Awor mi no sa kiko ta e meta tras di e fenomeno aki. Nos coute que coute e 
mester bay tin e debenan externo. Mescos cu e paisnan grandi cu tin debenan 
externo. Coute que coute nos kier bay aden pa nos mustra cu nos tambe riba 
tereno mundial debe hopi pasobra e ta cuminza cu US$ 11.000.000,00. Si esaki 
pasa via e procedura cu e ta pasando aki, nos ta tene nos curazon considerando 
e manera cu e Gobierno aki sa gasta placa. 

sefior Presidente! Si nos no tabata tin mal experiencia cu e Gobierno aki, 
nos lo no tabata tin ningun temor pa cu e debe aki. Uno, nos ta contra di 
e procedura. Si Gobierno a pas'e via Rijkswet y nos no tin ningun mal ex- 
periencia di dj'e, nos lo no tabata tin nada contra si acaso Gobierno por 
a traha bon cu 300 pa 400 millon florin di Lago cu a worde malgasta y tambe 
tur e otro negligencianan cu Gobierno a demonstra pa cu propiedadnan di pueblo. 
Nos kier a cuminza riba e parti di e prestamo. Nos ta weita aki cu articulo 
6 di E‚.R.N.A. ta bisa: "Geldleningen ten name en ten laste van het Ei landge- 
bied kunnen niet worden aangegaan dan krachtens Eilandverordering; 2). Indien 
plaatsing van een geldlening, als bedoeld in het eerste lid, buiten de Neder- 
landse Antillen wordt gezocht, behoeft de Eilandsverordering om te kunnen 
werken goedkeuring bij de wet". E punto dos aki nos kier a papia riba dj'e 
y relacion'e tambe cu e articulonan di Staatsregeling y Statuut cu nos a mus- 
tra. Gobierno mester haci un prestamo pa asina e por paga e gastonan cu a 
worde haci na W.E.B., nos impresa di awa. 

Asina e storia a cuminza. Gobierno ta haci e prestamo aki cu directamente 
mester pasa via e canalnan di Reino Hulandes manera cu e articulo 96 di 
E.R.‚N.A. ta bisa. Pa Gobierno haa e placa fia pa e drecha W.E.B., Gobierno 
mester bay via e canalnan cu E.R.N.A. ta mustra. Gobierno mester bay via Rijks- 
wet, via di Reino Hulandes, pero kiko Gobierno ta haci? Aki nos kier mustra, 
no ta nos ta bis'e, diputado uitdrukkelijk a bisa cu nos no ta bay via Rijks- 
wet pasobra cu e ta dura mucho. Pues, nos ta sali for di e punto di vista 
cu Gobierno ta bay haci un prestamo pero Gobierno no kier bay via Rijkswet 
pasobra Gobierno kier meen cu e ta dura mucho. Kiko Gobierno ta lanta un in- 

stancia, un N.V., den caso aki Gobierno ta lanta un banco y via e banco aki 

Gobierno ta haci e prestamo. Cu otro palabra, Gobierno mester di e placa pa 

W.E.B., Gobierno mester bay via Gobierno di Reino pa e hafia e prestamo, pero 

pa e no bay via e canal ey, e ta lanta un banco y e ta bisa via e banco e 

ta bay haci e prestamo. 

Kiko nos mester haci ora cu nos ta pidi un consejo juridico? Tur loke nos 

mester haci anto ta bay interpreta e situacion. No mester haci kens y nos 

no mester bay haci nos blind como si fuera ta un banco ta fia for di otro. 

Aki ta Gobierno ta fia! Kiko ta pasa? Ta bisa no, no ta Gobierno ta fia. Ta 

banco ta fia. Si Gobierno ta fia, Gobierno ta parando garantia. Cu otro palabra 
aki ta sosode lo siguiente. Gobierno no por fia directamente manera Gobierno 

ta bisa, e ta bay haci'e na e banco. Awor Gobierno ta bisa cu e banco por 

fia pero awor que hubo di e garantia cu Gobierno ta bay duna? Esey nos colega 
senior Armand Engelbrecht a trece duidelijk padilanti. Ta poni aki bao di b).: 

“The security will be unconditional and irrevocable Island Government of Aruba 
garantee for payment of interest and repayment of borrowed capital". Nos kier 
pa Gobierno tene cuenta cu e punto aki. Pues, nos kier un proximo recomenda- 

cion juridico teniendo na cuenta e garantia aki. Teniendo na cuenta tambe 
e carta di sefior Flynn cu nos kier mustra riba dj'e — nos ta considera di 
bay les'e completo pero e ta bay tuma mucho tempo — nos kier un recomendacion 
juridico. No solamente weita e asunto aki di banco pa banco pero weita e ga- 

rantia cu Gobierno ta duna, weita e hecho cu Gobierno ta omzeil un Rijkswet 

pa e hafa un lening y weita tur loke cu ta worde poni den e carta di sefior 
Flynn aki pa yega na e prestamo aki. Ta riba esey nos kier hafa e recomenda- 

cion juridico. 

E recomendacion juridico mes ta bisa cu e consejero di Gobierno no ta desmenti 
nos ponencia en cuanto articulo 96 di E.R.N.A. juncto 132 Staatsregeling 29 

y 56 di Statuut. E no ta desmenti esaki. Cu otro palabra, e argumentacion 
ecu nos a trece padilanti aki ta worde considera como un argumentacion sano 
y mi kier a lesa pagina 2 di e recomendacion juridico: "Dit impliceert echter 
niet, dat de conclusie kan worden getrokken, dat mijnerzijds in bedoeld advies 
de opvatting zou zijn gehuldigd, dat het garanderen van geldleningen buiten 
het Koninkrijk door een Eilandgebied niet aan hoger administratief toezicht 
is onderworpen”. Teniendo na cuenta esaki, teniendo na cuenta loke mi a lesa 
di e garantia cu Gobierno ta duna y teniendo na cuenta e carta di sefior Flynn 
nos tabata kier un otro recomendacion juridico. Den e caso aki pa nos por 
weita kiko e resultado tabata. Kiko tabata e intencion ora cu e ley aki a 
worde traha? Laga nos tende tambe un historische y un teyeologische interpre- 
tatie juridico di e departamento aki. Laga nos weita e interpretacionnan aki 
pa nos weita kiko lo ta e resultado final di e recomendacion juridico. Kiko 
e wetgever tabata kier meen cu e articulonan aki? Kiko? Cu Gobierno por haci 
y deshaci? No! Al contrario, esaki ta pa evita cu un isla por haci debenan 
exorbitantemente halto den exterior sin cu por tin un control ariba dj'e. 

E ta un waarborg artikel manera ta poni den e interpretacion tambe di articulo 
96 di Statuut. Den esaki nos kier mustra: 1). cu nos kier e recomendacion 
juridico pidi'e aki, teniendo na cuenta tur e factornan aki. E prestamo aki 
ta enpugna di e meta pa cual e articulo aki a worde traha. Esaki nos ta consi- 
dera cu ta un accion cu un Gobierno responsable no ta digno di dj'e y p'esey 
nos ta kere cu mester bin un recomendacion juridico teniendo cuenta cu tur 
cu tur e factornan aki pa asina nos por weita kiko e resultado lo ta. Nos 
no mester weita e cos aki superficial. Nos mester weita na unda e prestamo 
haci di e sistema aki lo por bay hiba nos. Ta p'esey nos lo kier tende awor 
aki di nos consejeronan juridico kiko nan ta pensa teniendo na cuenta tur 
e criterionan y argumentacionnan cu nos a trece padilanti. Naturalmente Go- 
bierno pro desvia di adviesnan cu por worde traha manera cu Gobierno a desvia 
di e advies dia di e asunto di prestamo di e isla di Boneiro di fls. 400.000,00 
pero hecho ta si cu den e caso aki nos ta tratando un cos mucho mas serio 
cu un prestamo di fls. 400.000,00 pa e isla di Boneiro. Pues, nos ta spera 
cu aki nos lo haa un splicacion basta amplio ariba esaki. 

sefior Presidente! Nos kier a weita tambe e otro advies caminda nos a pidi 

un recomendacion juridico si Gobierno tin deber di duna nos informacion en 
cuanto di e fianzanan cu ta worde duna door di Banco di Desaroyo y tambe e 
fianzanan cu a worde pidi na e Banco di Desaroyo. Ora nos weita e adviesnan 
aki nos no kier descualifica ningun hende den e caso aki, sigur cu no. Si 
nos kier mustra riba e hecho cu tin hopi factornan cu ta hunga un rol y cu 
bo mester tene cuenta cu nan ora cu bo ta duna e recomendacionnan aki. Tambe 
e sistema di e adviesnan aki ta worde duna nos ta hafa e impresion mas y mas 
cu nan ta bay den e direccion cu Gobierno kier. Esaki nos no ta kere cu ta 
meta di un advies. Nos ta kere cu un advies mester bay justamente den e direc- 
cion caminda objetividad ta hunga e rol importante y caminda Gobierno por 
desvia di dj'e. Lag'e ta un decision di Gobierno, no pa Gobierno basa su deci- 
sion scondi tras di un advies. Ta p'esey nos kier a mustra ariba e advies 
di bankgeheim. Nos ta ripara cue unico decision di juez cu ta worde menciona 
den e advies di bankgeheim ta bisa lo siguiente: “Hieromtrent besliste het 
Hof van Amsterdam echter in 1974 ... dat het beroep van bankier niet van dus- 
danige vertrouwelijke aard is dat deswege in verband met het algemeen belang 
het bestaan van de plicht tot geheimhouding van de bankier in die kwaliteit 
ter kennis gekomen gegevens zou moeten worden aangenomen". 

Pues, e unico decision di juez cu ta worde menciona ta duna nos razon. Kiko 
ta sigui scirbi? Ta bin un anotacion cu ta un opinion personal. Un anotacion 
no ta un decision di juez. E juez di Corte di Amsterdam ta bisa otro y un 
anotacion di un jurista ta bisa otro ye jurista cu ta trah'e ta duna su pro- 
pio opinion. 

Sefior Presidente! Nos a hafia falta den e advies aki di por ejemplo un compara- 
sion entre fiscale bankgeheim y feitelijke bankgeheim y kiko e ta hou in. 
Nos por a yega na conclusion manera Corte ta bisa na Amsterdam cu Gobierno 
lo mester duna informacion ariba loke ta su manejo den e caso aki. 

Awor nos kier puntra con por ta posible cu e mesun adviesnan cu nos ta hafa 
ariba e manejo aki ta mustra dia 10 di juli 1983 un advies, dia 9 di oktober 
1980 un otro advies y tur dos ta yega na e conclusion cu Gobierno mester duna 
informacion di su manejo na e Consejo Insular di Aruba cu ta Eilandsraad. 
Gobierno mester duna nos e informacionnan cu nos a pidi. Nos kier a mustra 
ariba e caso di FCCA, pues den caso di un instancia apart cu no ta cay direc- 
tamente bao di Gobierno pero cu ta un stichting apart. Gobierno a bisa cu 
den e caso ey bo tin cu duna cuenta na Eilandsraad. Awor ta considera cu den 
un otro instancia Gobierno no por duna cuenta na Eilandsraad. Nos ta kere 
cu den e caso aki nos lo no bay mucho den detalles pasobra nos por weita cu 
nos a duna suficiente informacion riba e asunto aki pa asina Gobierno por 
bin cu otro adviezen ariba esaki. Pues nos ta kere cu den e casonan aki e 
adviesnan aki sigur sigur no ta base suficiente cu nos por basa e debe di 
US$ 11.000.000,00 na cuenta di pueblo ariba dj'e. Nos ta kere cu aki Gobierno 
lo mester tene cuenta cu tur e factornan cu nos a trece padilanti y duna nos 
otro recomendacionnan juridico teniendo na cuenta e factornan cu nos a men- 
ciona. 

sefior Presidente! Nos lo kier keda te akinan pasobra nos colega Eman tambe 
lo trece di su parti, e parti juridico padilanti mescos cu sefior Engelbrecht 
a trec'e. Aki nos ta kere cu sigur sigur Gobierno mester worde convenci cu 
e recomendacionnan no tin e base suficiente pa carga e decision ey. 

Te asina leuw den segunda vuelta. 


DE VOORZITTER: Danki seûor Vos. 
Palabra ta na sefor Eman. 

DE HEER J.H.A.EMAN: Senor Presidente! Mal manejo durante afanan largo di go- 
bernacion insular awor a causa cu Gobierno mester bai afor pa fia 11 millon 
dollar pa drecha W.E.B.. Mal manejo den den dos sentido. Un manejo fatal den 
e planta di awa y electricidad mes manera nos a trece padilanti durante hopi 
reunion dene Parlamento aki y un mal manejo ariba terreno financiero. Caminda 
Aruba por tabata tin awe un reserva di millones, e Gobierno aki a haûa bon 
di tira e placa aki afor y ainda e Gobierno aki no por duna cuente na e Parla- 
mento na unda tur e millonnan ey a bay. 

Awor ey nos a tende un diputado splica ki momento si y ki momento no ta un 
verguenza ora banco no kier fia bo placa. Den e carta manda pa Parlamento 
door di Bestuurscollege den cual ta haci un apelacion ariba Parlamento pa 
e fianza di US$ 11.000.000,00 Bestuuscollege ta splica cu no a logra di pone 
e fianza aki ariba kapitaalsmarkt aki na Aruba mes. Loke kier meen cu nan 
no a logra di fia e placa aki na Aruba mes. Esey kier meen cu e banconan co- 
mercial na Aruba aparentemente no tin suficiente confianza den Gobierno insu- 
lar pa fia Gobierno insular e US$ 11.000.000,00 aki. 

Nos modesto pregunta ta si esaki no ta un verguenza pa Gobierno insular di 
Aruba cu e no por a hafia e placa cu e tin mester pa e mal motibonan cu nos 
nos a trece padilanti caba, ariba e mercado local. Nos mester bisa cu jamas 
a yega asina leuw na Aruba cu Gobierno no por hafa e placa necesario ariba 
mercado local y mester a bai cu trikinan, cu manipulacion pa bai haûa placa 
den exterior. 

Senior Presidente! Den nos primera tanda nos a elabora juridicamente cu segun 
nos lo cual Gobierno ta haciendo ta linea recta en contra di e leynan vigente 
manera Statuut, Eilandenregeling y si ta necesario, Staatsregeling. Mi kier 
pone na prome lugar cu fraccion di AVP semper tabata tin un respet pa e depar- 
tamento Algemene en Juridische Zaken pa su consejo juridico. E consejo juri- 
dico ey tabata bin na un manera objetivo, na un manera neutral, si e tabata 
conveni gobierno o no. 

Durante di tratamento di e punto di agenda aki nos a question si e objetividad 
ey ta ey den e consejonan cu os tin en cuanto di Banco Arubano di Desaroyo. 
Na prome luga mi kier pone cla aki cu nos fraccion no tin duda den e integri- 
dad, manera sefior De Kort a trece padilanti, di e jefe di Algemene en Juri- 
dische Zaken. Ningun momento esey ta e caso. 

Si nos ta kere cu door di e sistema na Aruba bo ta hafia personanan den dife- 
rente funcion. Door di ocupa diferente fFuncion e persona cu ta encarga cu 
e funcion aki por haa su mes den conflict of interest. Ora cu nos bisa e 
persona ta jefe di Algemene en Juridische Zaken cu mester traha e advies 
pa nos y na mes un momento ta forma parti di e directiva di Banco Arubano 
di Desaroyo, bo ta poniendo un funcionario asina den un problema sumamente 
grandi. Un problema cu por afecta su neutralidad y objetividad ora cu e mester 
funciona como jefe di Algemene en Juridische Zaken. Pa sigura cu no tabata 
tin otro interesnan tambe ta hungando un rol, enfaticamente nos partido a 
puntra si tabata tin otro fFuncionnan cu ta worde ocupa door di e mesun fEun- 
cionario aki. E diputado a contesta nos cu esey absolutamente no ta e caso. 
Mimester bisa den e caso aki — como excepcion — cu nos ta kere cu en berdad 
no tin otro interesnan ta hunga. 

Ta keda cu nos ta question si e dos funcionnan, jefe di Algemene en Juridische 
Zaken y na e mesun momento parti di directiva di Banco Arubano di Desaroyo, 
no a pone un persona den un situacion dificil cu ta haci cu ora e mester duna 
un consejo un banda como miembro di directiva di Banco Arubano di Desaroyo 
y otro banda como jefe di Juridische en Algemene Zaken, esaki no ta pone e 
funcionario den un problema. 

Nos tin cu bisa cu e segundo advies a bin mas amplio. A bin splica exactamente 
kiko segun departamento Juridico y asuntonan General ta mira como e proble- 
matico cu tin ariba mesa. E advies ta di acuerdo cu si acaso Eilandgebied 
a cera un fianza den exterior of lo para garantia pa un fianza den exterior 
cu esaki lo ta en pugna cu articulo 96 di Eilandenregeling y articulo 29 di 
Statuut. Den esey nos tin razon. E no por! Kiko e advies ta bisa awor? Segun 
su interpretacion, e fianza of e garantia aki no ta worde duna U.I.T., e no 


ta worde duna nan un instituto den exterior pero e ta worde duna na e Banco 
Arubano di Desaroyo aki na Aruba, un rechtspersoon, un N.V. cu juridicamente 
lo no mara, lo no haci Eilandgebied Aruba aansprakelijk na e compania den 
exterior. 

Sefior Presidente! Nos ta duda seriamente den esaki! Ora cu nos mira e carta 
cu United Investment Trust a manda pa Banco Arubano di Desaroyo den cual nan 
ta pone e condicionnan pa e fianza bai door, nos por lesa ariba pagina 5 di 
e condicionnan — nos coleganan di Raad correctamente a trece esaki padilanti 
caba, sefior Engelbrecht a bai profundamente den dj'e, sefor Vos y sefior 
Nisbet a elabora ariba dj'e mi tambe lo kier a ripiti loke ta para clara- 
mente ey den — bao b) y c) ta para: "Unconditional and irrevocable Island 
Goverment of Aruba guarantee for payment of interest and repayment of borrowed 
capital". Kier meen, condicion di United Investment Trust ta un garantia in- 
condicional y irrevocable di Gobierno di Aruba. Mas ainda; den c) ta para 
“.--Island Government of Aruba budget priority paymente obligation for payment 
of interest and repayment of borrowed capital". Otro condicion ta cu te hasta 
e mester worde poni ariba presupue cue ta un debe di prioridad.sto 

Awor e teoria a bira cu e garantia aki lo no ta pa United Investment Trust 
pero cu e garantia lo ta pa Banco Arubano di Desaroyo. Nosta sali for di 
e punta cu esunna cu a traha e advies aki ta di buena fe y ta di opinion cu 
berdad e convenio ta cu no tin garantia pa exterior pero tin garantia interno 
aki na Aruba entre Gobierno y Banco Arubano di Desaroyo. Nos si ta di opinion 
cu esaki no por ta e caso. Kiko United Investment Trust a gana cu un garantia 
cu Eilandgebied ta bisa cu e lo paga Banco Arubano di Desaroyo back? Nada! 
Si ami fia placa for di bo, logicamente mi ta garantiza bo cu mi ta paga bo 
back. Ta un locura! E ta poni como condiciondi e Trust, e no ta poni comop 
condicion di Banco Arubano di Desaroyo p pa Eilandgebied Aruba. No, e Trust 
Company ta pone como condicion cu Eilandgebied ta para garantia. 

Sefior Presidente! Juridicamente, si acaso ta berdad cu e Trust Company aki 
a bai fia bo placa ariba un garantia di abo den abo pasobra esey ta loke ta 
sosode, Banco Arubano di Desaroyo ta Eilandgebied y bo ta Eilandgebied, esey 
kier meen cu un garantia cu bo dun bo mesta suficiente pa e Trust Company 
aki fia US$ 11.000.000,00. Ban asumi e ridiculez aki. Ban acepta cu ta esey 
ta e caso, e ora ta resulta de inmediato e siguiente pregunta; si acaso algo 
faya na caminda, tin diferente posibilidad. Gobierno Insular no a paga Banco 
Arubano di Desaroyo o e banco a bay bankroet, loke por masha bon mirando e 
manejo, mirando e cerramento di hotel cu centenares si hende a bai cas. LO 
no ta nada strafo cu mafian Banco Arubano di Desaroyo tambe ta bati bankroet. 
Sefior Presidente ta kere cu un juez lo no duna e Turst Compnay aki razon ora 
e bin cobra e placa na Eilandgebied? Si acaso mes, atrobe, si acaso mes bo 
a konkel un juridisch rechtsfiguur, usando un stroman, bo organiza, manera 
sefior Vos a bisa, un banco anto via e organizacion privaatrechetlijk aki bo 
a fia placa pero ta abo ta dofio di dj'e, ta bo tin tur cos di bisa, bo ta 
kere cu un juez lo no acepta de inmediato e responsabilidad di e Gobierno 
Insular? No ta existi un juez den nos siatema cu ta bisa cu Gobierno Insular 
no a para garantia pa e Trust Company pero cu el a para garantia pa Banco 
Arubano di Desaroyo. 

Sefior Presidente! E asunto aki ta asina visto, Si acaso mes bo interpret'e 
— esey nos kier sa enfaticamente di diputado, si berdad ora e contrat yeag 
cu ta bisa cu ta un garantia pa Banco Arubano di Desaroyo, ningun momento 
nos como Parlamento lo por bai duna aprobacion pa e garantia traha directo. 
Mi ta kere cu ey caba henter e contrat lo fracasa. Ey Sefor Presidente lo 
tin encargo sumamente pisa. Sefior Presidente mester wak kiko ta sosode, si 
acaso e garantia traha directo e no por. 

ban asumi cu esey no ta e caso. No ta asina cu loke Gobierno ta haciendo 
ta entama henter nos comunidad den kibra ley. No ta asina cu Gobierno mes 
ta mustra cu e no por hafia placa fia na Aruba pasobra no tin un banco cu tin 
confianza den dj'e como Gobierno di Aruba. Gobierno mester bai afor pero e 
no por bai gewoon pasobra e ta kibra regla y e ta haf'e den conflicto cu 


Reino Hulandes. E ta bai construi un stroman figuur pa e hafa e placa ey. 


Sefior Presidente! Ki ejemplo Gobierno ta duna e poblacion di Aruba? Di unda 
a sali cu bo por pensa di bai construi un monster asina aki? Fuera di e hecho 
cu e asunto aki directamente ta en pugna cu e strekking di Statuut y cue 
strekking di nos reglanan. Nos a mustra cu e ta in strijd cu e reglanan di- 
recto. Ni maske con sabi bo ta moda di construi esaki e ta un ejemplo malisimo 
pa Gobierno comete actonan asina. 

Sefior Presidente! Nos lo desea un biaha mas si ta posible, un clarificacion 
den henter e asunto aki. Segun nos, territorio insular ta keda directamente 
responsable pa e US$ 11.000.000,00. Segun nos, si Banco Arubano di Desaroyo 
bati bancarrota, territorio insular tin un responsabilidad direct saliendo 
for di e derde beding cu e Tursuy Company aki ta haci. E ta exigi un garant ia 
Segun nos pa su mes, segun advieseurnan e garantia aki lo ta Banco y Eiland- 
gebied. 

Manera nos a splica caba e construccion aki ta un monster. Nos no ta kere 
cu ningun momento e Tr Company kier meen e monster ey pero kier un garantia 
directo. No sta hala atencion du Gezaghebber mustrando ariba lo cual e Trust 
mes a pone den su concepto prome cu lo por bai di acuerdo cun'e. 

Loke ta trata e otro consejo en conexion cu e mesun Banco Arubano di Desaroyo, 
nos ta kere cu esunnan cu a traha e consejo aki no por a scucha nos. Si nan 
a scucha nos, e consejo aki lo no a sali asina. Probablemente e diputado 
a pidi un consejo juridico dunando su interpretacion di e pregunta. Nos ponen- 
cia ta cu Parlamento tin derecho di hafia cada un nomber di companianan o per- 
sonanan cu tin un cuenta na Banco Arubano di Desaroyo. Nos no a papia di cuan- 
to e debe ta? Nos no a papia si e tin placa na e banco ey. Nos no ta puntra 
cuanto e ta gana o cuanto e ta perde, nos ta puntra si e ta cliente si of 
no. Esey absolutamente no ta cai boa di secrecia di banco. Manera e rapport 
ta bisa, uanque poco summier, traha segun nos un tiki den pura, ningun momento 
ta asina cu un banco tin e obligacion di no duna informacion en cuanto kende 
tin un cuenta si of no. Awor loke por surgi den e caso aki ta cu mayoria 
di e clientenan di Banco Arubano di Desaroyo tin fianza. Nan no tin cuenta 
den e sentido cu banco Arubano di Desaroyo debe nan, pero esey juridicamente 
no ta kita nos ponencia cu mester ta e derecho di e Parlemto pa hafia di Go- 
bierno insular, di e diputado encarga cu e Banco Arubano di Desaroyo e nomber- 
nan di e clientenan di e banco. Si acaso. lo cual no ta nos opinion, Bestuurs- 
college no ta haha bon pa henter pueblo sa ken ta fia plca di pueblo -— nos 
ta haa cu pueblo tin derecho di sa ken ta fia placa di pueblo of no -— of 
ken ta duna pueblo placa pa fia pasobra tambe por inversionista cu ta pone 
placa den Banco Arubano di Desaroyo pa otro fia. Pueblo tin derecho di sa! 

E advies aki ta sali for di e punta di vista cu lo kier sa ken debe cuanto, 
ki dia el a debe, ki dia el a paga of laga di paga. Esey nos no kier sa! Loke 
nos kier sa ta ken tin cuenta na Banco Arubano di Desaroyo y ningun momento 
esakita cai bao di secrecia di banco. Manera nos a splica caba, ken cu ta 
den e sala aki por coi telefoon y yama cualkier banco puntra si tal y tal 
tin cuenta na e banco ey. Bo ta hafia sa esaki y e number di su cuenta tambe. 
Te ey! Si bo puntra si e debeo banco debe, nan no ta bisa bo nada. Ni tampoco 
di unda el a hafa placa o laga di hafa placa. nan ta bisa si cue tin cuenta 
di banco si of no. 

Sefior Presidente!. Gobierno ta purba di sconde realidad sinistro atrobe. E 
mal usamento di placa di pueblo. Nos a bisa cu nos kier un contesta ariba 
e pregunta aki pasobra nos tin sospecho cu e placa di Banco Arubano di Desa- 
toyo ta worde usa pa duna un grupo chikito rond di e dirigentenan fianzanan 
y no manera ta intencion di fia esunnan cu berdaderamente tin necesidad di 
tal pa lanta nan propio negoshi. 

sefior Presidente! Abo cu a pasa hunto cu nos den e interrogacion den Staten 
relaciona cu e encuesta di e asunto di Queen of saba, tambe bo ta na haltura 
cu nos a haûa hopi advies e tempo ey en cuanto di secrecia di banco y sa con 
leuw hasta e directornan di banconan por a bay dunando nan informacion den 
e encuesta sin cu nan por a haci beroep ariba nan bankgeheim. 

Seûor Presidente! Mi ta kere cu bo persona sigur lo ta di acuerdo cu e rapport 
en cuanto di secrecia di banco no tin basi. E ta duna e impresion cu aki ta 


—J- 


trata di un Ben-Wilmstheorie manera nos ta yama nan. Den e caso aki ta trata 
di un jurista cu ta keda teoretiza pa e yega na e conclusion cu cierto hende 
kier. E rapport aki a duna nos e imprsion cu esaki ta un Ben-Wilmsrapport. 
Nos tabata custumbra di e departamento juridico cu e no ta trece e tipo di 
advies aki. P'"esey Sefior Presidente, un fuerte apelacion pa rectifica e con- 
sejo aki y haci'e un cu di berdad ta bin for di Algemene en Juridische Zaken 
cu tin e kennis y e saber pa trah'e manera e mester ta. 

Sefior Presidente! Finalizando nos ta puntra nos ta puntra nos mes ora no tende 
un diputado sclama aki den cu nos mester ta contento cu tal y tal cos paso- 
bra nos a spaar pueblo di Aruba fls. 30.000.000,00 sino e cos lo a costa pue- 
blo di Aruba tanto millon mas. Con esaki por ta posible? Bo a tira placa di 
pueblo afo na gran escala. Millones a bai deb Agua Nova. Cuanto placa no a 
worde gasta den importacion di awa? Cuanto placa no a bai perdi door di cai- 
mento afor di corriente, tanto den sector publico como den sector priva? Cuan- 
to dafio e Gobierno aki no a haci na pueblo? Cuanto placa no a bai perdi anto 
awor ta bin gaba cu e Bestuurscollege aki a zorg pa pueblo di Aruba no perde 
Êls. 30.000.000, 00. 

sefior Presidente! Tin biaha berdad, bo tin gana di hari pa bo no yora. 

Un pregunta cu mi kier un contesta categorico riba dj'e ta si at correcto 
cu nos debe afor como territorio insular di Aruba ta den carreda di 185 millon 
florin. Mi kier sa si e suma aki ta correcto si of no. Nos debe Hulanda, EEG, 
institutonan o loke sea? 

Mi ta lag'e ta aki den segunda tanda, un vez mas enfatizando cu e asunto di 
US$ 11.000.000,00 y e garantia lo no ta un garantia exterior y pa tene Parla- 
mento na haltura di e desarrollonan, haciendo un apelacion especial atrobe 
ariba bo persona como presidente cu tin e tarea di vigila kiebranan di ley 
y pa wak si en berdad e punto aki ta bai den e manera cu nos a splica of ma- 
nera e ta worde splica door di Bestuurscollege. 

Masha danki Sefior Presidente. 


DE VOORZITTER: Danki sefior Eman. 

